А.Л.: - З двухгадзіннага паседжаньня Сталага Камітэту 1 гадзіна 20 хвілінаў былі прысьвечаныя беларускаму пытаньню. Натуральна, і мы, і прадстаўнікі ўлады рыхтаваліся да сэсіі. Яны рабілі стаўку на працу з кіраўніцтвам ПА АБСЭ, а мы - з нацыянальнымі дэлегацыямі. Была падрыхтаваная база для таго, каб легітымізаваць на бягучай сэсіі, і гэтаму спрыяў прэзыдэнт Парлямэнцкай Асамблеі Адрыян Сэвэрын. Аднак нам удалося настояць, каб адбылася дыскусія й працэдура галасаваньня. Усе дэлегацыі, якія выступалі, за выключэньнем Расеі, выказаліся за тое, каб не легітымізаваць Нацыянальны сход і перанесьці разгляд гэтага пытаньня на наступную сэсію, якая адбудзецца ў лютым будучага году. Былі падрыхтаваныя нават бэджы для групы Канаплёва, аднак вынік ёсьць той, які ёсьць...